Jimmy Fontana
Jimmy Fontana, nòm d'art d'Enrico Sbriccoli (Camerino, 13 ëd novèmber 1934 - Roma, 11 dë stèmber 2013) a l'è stait un cantautor, contrabassista e ator italian. A l'ha avù sò màssim sucess ant j'agn Sessanta con la canson "Il mondo" e con "Che sarà", anterpretà da José Feliciano e dai Ricchi e Poveri. 

A l'avìa tacá coma contrabassista jazz e a l'ha pià sò stranòm an omage al sassofonista e clarinetista Jimmy Giuffre. Pasà a la mùsica lingera, a partéssipa al Festival ëd Sanremo dël 1961 e la sua canson "Il mondo" dël 1965 a oten un grand sucess. Àutre canson amportante a son "Che sarà" dël 1971 e "Guantanamera" dël 1966.

A l'era passionà d'arm da feu, a l'avìa ël pòrt d'arm e a colessionava ëd pistòle. Ant ël 1971 a l'avìa catà da n'armerìa ëd Sanremo na mitrajëtta ch'a l'han trova dël 1988 ant ël cov dle Brigà Rosse, e ch'a ven arconossùa tanme arma dovrà an vajre atentà, coma ël carnagi d'Acca Larenzia e l'atentà a Roberto Rufilli. Fontana a l'avìa afermà d'avejla vendùa a Roma dël 1977 a un polisiòt, ch'a l'ha confermà d'esse stàit anteressà a l'aquist ma d'avejla nen catà. Ij titolar dl'armerìa i l'han mach confermà d'avèj butá an contat i doi.

Fontana a l'è mòrt aj'11 dë stémber 2013 an soa cà ëd Roma a l'età dë 78 ani për n'improvisa frev àuta lijà a n'infession dental.

Fontana, Jimmy
Fontana, Jimmy